Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 885/14/5511	Žilina, 8.12.2014
EEČ : 2-43-633-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 140,00 € 
b.	Peňažná suma určená na všeobecne prospešné účely: 140,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-231/DI-ZA-2014.
dňa 06.10.2014 o 18.30 hod. viedla osobné motorové vozidlo Škoda Fabia, ev.č.: XXXXX, po ceste III/507051 v obci Hvozdnica, okr. Bytča, v smere od Bytče, pričom pri dome č. 44 pri prejazde ľavotočivej zákruty neskoro spozorovala chodkyňu XXXXX, nar. XXXXX, zachytila ju pravým spätným zrkadlom, pričom jej z nedbanlivosti spôsobila tržnozmliaždenú ranu cca 2 cm v oblasti horného viečka ľavého oka, krvnú podliatinu v ľavej okoločnicovej oblasti, pomliaždenie hlavy v ľavej jarmovej oblasti, otras mozgu ľahkého stupňa, ktoré zranenia si vyžiadali práceneschopnosť v trvaní 10 dní, 
pričom vodičak XXXXX porušila ust. § 4 ods. 1 písm. c) zákona 8/2009 Z.z. o cestnej premávke, 

Odôvodnenie: 
	Policajný orgán ODI XXXXX  uznesením pod sp. zn. ORP-231/DI-ZA-2014 dňa 17.10.2014 vzniesol obvinenie XXXXX pre prečin ublíženia na zdraví podľa § 158 Trestného zákona.

	V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla ako aj osobne poškodenou v sume 1.050,99,-Eur na účet poškodeného zákonného zástupcu XXXXX.

	Skutočnosť uzavretia zmieru medzi obvinenou a poškodeným je zrejmá z dohody uzatvorenej dňa 03.12.2014 na Okresnom súdu  v Žiline.

	Pred samotným rozhodnutím o schválení zmieru bola obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodeným dobrovoľne.

Výšku peňažnej sumy určenej na verejnoprospešné účely som stanovil na 140,--€, pričom  celá táto suma bola obvinenou určená ako peňažná pomocpoškodenými trestnými činmi. Pričom  suma 140,-€ bola dňa  03.12.2014 poukázaná na účet Krajskej prokuratúry v Žiline XXXXX vedenom v štátnej pokladnici.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

Mgr. Marek Sinčák
prokurátor